Ένα εξαιρετικό σπίτι παλαιού τύπου, που έκανε τη διαμονή μας μια ιδιαίτερη εμπειρία! Όχι μόνο ανταποκρινόταν στις φωτογραφίες της σελίδας, αλλά μας εξέπληξε επιπλέον όταν είδαμε την οικία από κοντά.
Οι χώροι είναι άνετοι, το σπίτι πεντακάθαρο και είχαμε την πολυτέλεια μια ήσυχης, καταπράσινης αυλής μέσα στα Χανιά!
Τοποθετημένο σε μια ήρεμη περιοχή της πόλης, απομονωμένο από τη βουή του τουρισμού, αλλά όχι σε απαγορευτική απόσταση από το κέντρο.
Οι χώροι πλήρως εξοπλισμένοι με τα απαραίτητα ( από αφθονία σε πετσέτες μέχρι οδοντογλυφίδες και αλουμινόχαρτο).
Ο οικοδεσπότης ευγενέστατος και πάντα διαθέσιμος!
Σε περίπτωση που επιστρέψουμε στα Χανιά, δεν υπάρχει αμφιβολία ότι δε θα ψάξουμε για άλλο σπίτι!